A BIZOTTSÁG HATÁROZATA
(2008. június 27.)
az Allanblackia magolajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről
(az értesítés a C(2008) 3081. számú dokumentummal történt)
(Csak a német nyelvű szöveg hiteles)
(2008/559/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
mivel:
(1)
2004. augusztus 19-én az Unilever Deutschland GmbH vállalat kérelmezte az illetékes német hatóságoknál az Allanblackia magolaj kenhető zsiradékokban és kenhető tejszínalapú krémekben történő felhasználás céljából új élelmiszer-összetevőként való forgalomba hozatalát.
(2)
2006. április 3-án Németország illetékes élelmiszer-értékelő testülete kibocsátotta előzetes értékelő jelentését. A jelentésben a testület arra a következtetésre jutott, hogy az Allanblackia magolaj az emberi fogyasztás szempontjából biztonságos.
(3)
A Bizottság az előzetes értékelő jelentést 2006. június 8-án az összes tagállamnak továbbította.
(4)
A 258/97/EK rendelet 6. cikkének (4) bekezdésében meghatározott hatvannapos határidőn belül az említett rendelkezéssel összhangban indokolt kifogásokat emeltek a termék fogalomba hozatalával kapcsolatban.
(5)
Ezért 2007. február 7-én konzultációra került sor az Európai Élelmiszer-biztonsági Hatósággal (EFSA).
(6)
2007. október 25-én az EFSA elfogadta a „diétás termékekkel, táplálkozással és allergiákkal foglalkozó tudományos testületnek a Bizottság kérésére kiadott, a kenhető zsiradékokban és kenhető tejszínalapú krémekben felhasználandó Allanblackia magolaj biztonságosságáról szóló szakvéleményét”.
(7)
Szakvéleményében a testület arra a következtetésre jutott, hogy a finomított Allanblackia magolaj a meghatározott felhasználási feltételek mellett emberi fogyasztás szempontjából biztonságos.
(8)
A tudományos értékelés alapján megállapítást nyert, hogy a finomított Allanblackia magolaj megfelel a 258/97/EK rendelet 3. cikkének (1) bekezdésében meghatározott feltételeknek.
(9)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A mellékletben meghatározott, finomított Allanblackia magolaj új élelmiszer-összetevőként forgalomba hozható a közösségi piacon kenhető zsiradékokban és kenhető tejszínalapú krémekben.
2. cikk
Az e határozattal engedélyezett új élelmiszer-összetevő megnevezése, amelyet fel kell tüntetni az azt tartalmazó élelmiszer címkéjén: „Allanblackia magolaj”.
3. cikk
E határozat címzettje az Unilever Deutschland GmbH, Dammtorwall 15, D-20355 Hamburg.
Kelt Brüsszelben, 2008. június 27-én.